**ΕΓΧΕΙΡΙΔΙΟ ΕΝΕΡΓΕΙΩΝ ΑΛΛΟΔΑΠΩΝ ΦΟΙΤΗΤΩΝ (υπηκόων χωρών εκτός Ε.Ε.)**

**ΠΡΙΝ ΤΗΝ ΕΝΑΡΞΗ ΤΩΝ ΣΠΟΥΔΩΝ ΤΟΥΣ**

**ΣΕ ΞΕΝΟΓΛΩΣΣΑ ΠΡΟΓΡΑΜΜΑΤΑ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

**1. ΕΘΝΙΚΗ ΘΕΩΡΗΣΗ ΕΙΣΟΔΟΥ ΓΙΑ ΣΠΟΥΔΕΣ (VISA-Δ.1.1. Σπουδές)**

**(όπου απαιτείται)**

Όπως αναφέρεται στο ΕΓΧΕΙΡΪΔΙΟ ΕΦΑΡΜΟΓΗΣ ΚΩΔΙΚΑ ΜΕΤΑΝΑΣΤΕΥΣΗΣ (<https://www.mfa.gr/theoriseis-eisodou-visas/eidi-theoriseon/ethnikes-theoriseis.html>) του Υπουργείου Εξωτερικών και σύμφωνα με τα αναφερόμενα στα άρθρα 31, 32 και 36 του Ν. 4251/2014, στην Απόφαση του Υπουργού Εξωτερικών με [[Α. Φ. 3497.3/ΑΠ 24245/ΦΕΚ Β’ 1820/03.07.2014](file:///F:\AppData\Local\AppData\AppData\Local\AppData\Local\Temp\AppData\Local\AppData\User\AppData\Local\Microsoft\Windows\Temporary%20Internet%20Files\AppData\Local\Local%20Settings\Temporary%20Internet%20Files\Content.Outlook\YHDHVA7V\4251_2014\KYA_GENIKADIKAIOLOGITIKA.pdf)](#_Hlk406591905), και στην Κ.Υ.Α. 30825/ΦΕΚ Β’ 1528/06.06.2014, σε αλλοδαπούς υπηκόους τρίτων χωρών, που έχουν γίνει δεκτοί σε Ανώτατο Εκπαιδευτικό Ίδρυμα στην Ελληνική Επικράτεια, για να παρακολουθήσουν πρόγραμμα σπουδών στην Ελλάδα πλήρους φοίτησης, μπορεί να χορηγηθεί εθνική θεώρηση για σπουδές (VISA-Δ.1.1. Σπουδές).

Η χορήγηση γίνεται από την **αρμόδια Διπλωματική ή έμμισθη Προξενική Αρχή της Ελλάδας στη χώρα διαμονής τους** (<https://www.mfa.gr/appendix/dimereis-sheseis-tis-ellados/alpha.html>) μετά από αυτοπρόσωπη παρουσία των ενδιαφερομένων, σχετική συνέντευξη, καταβολή των απαιτούμενων τελών και εφόσον προσκομίσουν τα παρακάτω δικαιολογητικά\*:

* Βεβαίωση εγγραφής και καταβολής τελών στο οικείο εκπαιδευτικό ίδρυμα, όπου αυτά απαιτούνται ή βεβαίωση ότι έχει γίνει αποδεκτός προς εγγραφή σε ίδρυμα τριτοβάθμιας εκπαίδευσης στην Ελληνική Επικράτεια, για να παρακολουθήσει πρόγραμμα σπουδών (προπτυχιακών, μεταπτυχιακών ή διδακτορικών).
* Αποδεικτικά στοιχεία που να αποδεικνύουν ότι διαθέτει επαρκείς πόρους για την κάλυψη των εξόδων σπουδών και διαβίωσης ύψους κατ’ ελάχιστο τετρακόσια (400) ευρώ μηνιαίως, όπως καθορίζεται με την προβλεπόμενη από την υπ. αριθ. ΚΥΑ 41712/2014 (Β΄2285).
* Συναίνεση των γονέων ή του ασκούντος τη γονική μέριμνα για την προβλεπόμενη διαμονή, σε περίπτωση που είναι ηλικίας κάτω των 18 ετών.
* Τα γενικά δικαιολογητικά (αίτηση, διαβατήριο, ταξιδιωτική ασφάλιση, ιατρικό πιστοποιητικό, πιστοποιητικό ποινικού μητρώου, κ.τ.λ.) που ορίζονται στην υπ. αριθ. Φ3497.3/ΑΠ24245/2014 (Β΄ 1820) Απόφαση του Υπουργού Εξωτερικών.

*\*Η αρμόδια Διπλωματική και Προξενική Αρχή δύναται να απαιτεί την προσκόμιση επιπλέον δικαιολογητικών (Υ.Α.* [[*24245/ΦΕΚ Β’ 1820/03.07.2014*](file:///F:\AppData\Local\AppData\AppData\Local\AppData\Local\Temp\AppData\Local\AppData\User\AppData\Local\Microsoft\Windows\Temporary%20Internet%20Files\AppData\Local\Local%20Settings\Temporary%20Internet%20Files\Content.Outlook\YHDHVA7V\4251_2014\KYA_GENIKADIKAIOLOGITIKA.pdf)](#_Hlk406591905)*)*

**2. ΕΓΓΡΑΦΗ**

***A. ΣΕ ΠΡΟΓΡΑΜΜΑΤΑ A ΚΥΚΛΟΥ ΣΠΟΥΔΩΝ***

Οι ενδιαφερόμενοι θα πρέπει να καταθέσουν στη Γραμματεία του Τμήματος υποδοχής αυτοπροσώπως ή με άλλο εξουσιοδοτημένο πρόσωπο ή εναλλακτικά με ταχυδρομική αποστολή (συστημένη αποστολή) αίτηση εγγραφής με τα απαραίτητα δικαιολογητικά\*:

α) **Τίτλος απόλυσης δευτεροβάθμιας εκπαίδευσης**, συνοδευόμενος από φωτοαντίγραφο επίσημης μετάφρασής του στην ελληνική γλώσσα.

β) **Βεβαίωση αντιστοιχίας** ξένων τίτλων Γενικής Δευτεροβάθμιας Εκπαίδευσης ξένων σχολείων που λειτουργούν στο εξωτερικό από τη Διεύθυνση Παιδείας Ομογενών, Διαπολιτισμικής Εκπαίδευσης, Ευρωπαϊκών και Μειονοτικών Σχολείων του Υπουργείου Παιδείας και Θρησκευμάτων ή από τις Διευθύνσεις Δευτεροβάθμιας Εκπαίδευσης της ημεδαπής (<http://dide.flo.sch.gr/Links/dde.html>) ή από τους Συντονιστές Εκπαίδευσης των Ελληνικών διπλωματικών και προξενικών αρχών του εξωτερικού. Η εν λόγω βεβαίωση δεν απαιτείται για τους κατόχους απολυτηρίου Λυκείου της Κυπριακής Δημοκρατίας.

γ) **Βεβαίωση αναγωγής βαθμολογίας** σε περίπτωση που ο βαθμός δεν είναι στην εικοσάβαθμη κλίμακα, η οποία να έχει εκδοθεί από τη Διεύθυνση Παιδείας Ομογενών, Διαπολιτισμικής Εκπαίδευσης, Ευρωπαϊκών και Μειονοτικών Σχολείων του Υπουργείου Παιδείας και Θρησκευμάτων ή από τις Διευθύνσεις Δευτεροβάθμιας Εκπαίδευσης της ημεδαπής (<http://dide.flo.sch.gr/Links/dde.html>) ή από τους Συντονιστές Εκπαίδευσης των Ελληνικών διπλωματικών και προξενικών αρχών του εξωτερικού. Η μέση γενική βαθμολογία πρέπει να εκφράζεται σε εικοσαβάθμια (0-20) κλίμακα, με άριστα το 20 και ελάχιστο το 0.

δ) **Βεβαίωση** της αρμόδιας εκπαιδευτικής ή διπλωματικής αρχής της οικείας χώρας, από την οποία να προκύπτει ότι ο τίτλος δευτεροβάθμιας εκπαίδευσης που κατέχει ο υποψήφιος του παρέχει τη **δυνατότητα εισαγωγής στα Πανεπιστήμια της χώρας** αυτής. Η εν λόγω βεβαίωση δεν απαιτείται για τους κατόχους απολυτηρίου Λυκείου της Κυπριακής Δημοκρατίας.

ε) **Βεβαίωση** της αρμόδιας αρχής της οικείας χώρας που να δείχνει την **καταγωγή** του υποψηφίου και των γονέων του.

στ) Τρεις μικρού μεγέθους **φωτογραφίες** του υποψηφίου.

ζ) Φωτοτυπία του **διαβατηρίου**.

η) **Απόδειξη επάρκειας** της αγγλικής γλώσσας ή άλλης γλώσσας (ανάλογα με τη γλώσσα του προγράμματος).

***ΠΡΟΣΟΧΗ: Ο απολυτήριος τίτλος και οι ανωτέρω βεβαιώσεις θα πρέπει να φέρουν είτε επισημείωση της Σφραγίδας της Χάγης (Apostille)*** για τις χώρες που έχουν προσχωρήσει στην εν λόγω Σύμβαση. Για τις λοιπές χώρες θα πρέπει να είναι επικυρωμένα για την υπογραφή του υπογράφοντος είτε από ελληνική διπλωματική αρχή στο εξωτερικό είτε από τη διπλωματική αρχή της ξένης χώρας στην Ελλάδα (στην τελευταία περίπτωση, τα έγγραφα αυτά πρέπει να επικυρώνονται από το Υπουργείο Εξωτερικών στην Ελλάδα <https://www.mfa.gr/kep-politon-kai-apodimon-ellinon.html>).

Για την υποβολή τίτλων, πιστοποιητικών και βεβαιώσεων ισχύουν τα προβλεπόμενα στο άρθρο 1 του ν.4250/2014 (Α’ 74): Τίτλοι, πιστοποιητικά και βεβαιώσεις της αλλοδαπής υποβάλλονται και γίνονται υποχρεωτικά αποδεκτά σε **ευκρινές φωτοαντίγραφο από το επικυρωμένο όμως, από δικηγόρο, αντίγραφο του πρωτοτύπου** και απαραιτήτως πρέπει να συνοδεύονται από **επίσημη μετάφρασή τους στην ελληνική γλώσσα**, η οποία θα υποβάλλεται σε απλό ευκρινές φωτοαντίγραφο από το πρωτότυπο που εκδίδει η μεταφραστική υπηρεσία ή δικηγόρος της ημεδαπής ή πτυχιούχος μεταφραστής του Ιονίου Πανεπιστημίου (Μητρώο Πιστοποιημένων Μεταφραστών του Υπουργείου Εξωτερικών <https://metafraseis.services.gov.gr/>).

***Β. ΣΕ ΠΡΟΓΡΑΜΜΑΤΑ Β ΚΥΚΛΟΥ ΣΠΟΥΔΩΝ***

Οι ενδιαφερόμενοι θα πρέπει να καταθέσουν στη Γραμματεία του Προγράμματος Μεταπτυχιακών Σπουδών στο οποίο έχουν γίνει δεκτοί, αυτοπροσώπως ή με άλλο εξουσιοδοτημένο πρόσωπο ή εναλλακτικά με ταχυδρομική αποστολή (συστημένη αποστολή), αίτηση εγγραφής με τα απαραίτητα δικαιολογητικά\*:

α) **Τίτλος σπουδών πρώτου κύκλου** από ίδρυμα της αλλοδαπής αναγνωρισμένο από το ΔΟΑΤΑΠ σύμφωνα με το άρθρο 304 του Ν. 4957/2022.

β) **Βεβαίωση Τόπου Σπουδών**, η οποία εκδίδεται και αποστέλλεται από το ίδρυμα της αλλοδαπής.

γ) **Βεβαίωση αναλυτικής βαθμολογίας**.

δ) **Βεβαίωση** της αρμόδιας αρχής της οικείας χώρας που να δείχνει την **καταγωγή** του υποψηφίου και των γονέων του.

ε) Φωτοτυπία του **διαβατηρίου**.

στ) **Απόδειξη επάρκειας** της αγγλικής γλώσσας ή άλλης γλώσσας (ανάλογα με τη γλώσσα και τον κανονισμό του προγράμματος).

*\*Η αρμόδια Γραμματεία του Τμήματος Υποδοχής/Προγράμματος Μεταπτυχιακών Σπουδών δύναται να απαιτεί την προσκόμιση επιπλέον δικαιολογητικών σύμφωνα με τον Εσωτερικό Κανονισμό Λειτουργίας του αντίστοιχου Προγράμματος Σπουδών.*

**3. ΙΔΡΥΜΑΤΙΚΟΣ ΛΟΓΑΡΙΑΣΜΟΣ**

Μετά την ολοκλήρωση της εγγραφής στο Τμήμα/ΠΜΣ υποδοχής δημιουργείται, με ευθύνη της Γραμματείας,λογαριασμός χρήστη, ο οποίος είναι το ζεύγος **(όνομα χρήστη, κωδικός πρόσβασης)** που ταυτοποιεί μια οντότητα στο δίκτυο τηλεματικής ΠΘ. Το όνομα χρήστη είναι μοναδικό σε επίπεδο ιδρύματος. Κατά τη δημιουργία λογαριασμού χρήστη, το όνομα και ο κωδικός μαζί με συμπληρωματικές πληροφορίες αποθηκεύονται στην υπηρεσία καταλόγου του ΠΘ. Οι ηλεκτρονικές υπηρεσίες (<https://it.uth.gr/users/students>) που παρέχονται στην ακαδημαϊκή κοινότητα (όπως η πλατφόρμα ασύγχρονης εκπαίδευσης (e-class του Π.Θ.), η ηλεκτρονική [δήλωση μαθημάτων](https://my-studies.uoa.gr/Secr3w/connect.aspx), οι ηλεκτρονικές υπηρεσίες της γραμματείας, η ηλεκτρονική αίτηση για την [ακαδημαϊκή ταυτότητα](https://issu-el.uoa.gr/odigos_foititon/prin_apo_tis_spoydes_soy/akadimaiki_taytotita/), η δήλωση και παραλαβή [συγγραμμάτων](https://eudoxus.gr/), η [ηλεκτρονική βιβλιοθήκη](http://www.lib.uoa.gr/sylloges/biblia.html) και άλλα), χρησιμοποιούν την υπηρεσία καταλόγου ΠΘ ως κύριο μέσο ταυτοποίησης/εξουσιοδότησης των χρηστών τους.

Ο Ιδρυματικός Λογαριασμός κοινοποιείται στους ενδιαφερόμενους από τη Γραμματεία του Τμήματος/ΠΜΣ υποδοχής.

**4. ΑΚΑΔΗΜΑΪΚΗ ΤΑΥΤΟΤΗΤΑ**

Οι εγγεγραμμένοι φοιτητές όλων των Προγραμμάτων Σπουδών όλων των Πανεπιστημίων της χώρας μπορούν να υποβάλλουν ηλεκτρονικά την αίτησή τους για έκδοση Ακαδημαϊκής Ταυτότητας στην Ηλεκτρονική Υπηρεσία Απόκτησης Ακαδημαϊκής Ταυτότητας(<https://academicid.minedu.gov.gr/>), η οποία παρέχεται από το Υπουργείο Παιδείας και Θρησκευμάτων με την τεχνική υποστήριξη του Εθνικού Δικτύου Έρευνας και Τεχνολογίας (ΕΔΕΤ).

***ΠΡΟΣΟΧΗ:***

1. Οι ενδιαφερόμενοι πρέπει, πριν ξεκινήσουν τη διαδικασία, να έχουν μια φωτογραφία σε ψηφιακή μορφή (.jpg, .png).

2. Να **ΜΗΝ** ενεργοποιηθεί η επιλογή: *"Είμαι ήδη απόφοιτος από άλλο τμήμα του Πανεπιστημίου ή του Τεχνολογικού Ιδρύματος",* γιατί δεν θα είναι δυνατή η έκδοση Ακαδημαϊκής Ταυτότητας.

3. Να **ΜΗΝ** ενεργοποιηθεί η επιλογή "Φοιτητές Erasmus (να επιλέγονται ΜΟΝΟ από ξένους φοιτητές)".

**5. ΣΙΤΙΣΗ**

Το Τμήμα Σίτισης βρίσκεται στον 1ο όροφο του κτιρίου Παπαστράτος, στην οδό Αργοναυτών και Φιλελλήνων στο Βόλο, (τηλ. +30 24210 74506, +30 24210 74621,+30 24210 74593).

Στο Πανεπιστήμιο Θεσσαλίας λειτουργούν τα παρακάτω κεντρικά εστιατόρια:

**Βόλος:** στην οδό2ας Νοεμβρίου & Βερναρδάκη, τηλ: 2421022850.

**Λάρισα:** α)στη Βιόπολη**,** στις εγκαταστάσεις της Σχολής Επιστημών Υγείας στη θέση Μεζούρλο, τηλ: 2410 685505 και β) στη Γαιόπολη, στις εγκαταστάσεις του πρώην ΤΕΙ ΘΕΣΣΑΛΙΑΣ, περιφερειακή οδός Λαρίσης-Τρικάλων, τηλ: 2410 613611, 684401.

**Λαμία:** α)στις εγκαταστάσεις της Σχολής Θετικών Επιστημών, Παπασιοπούλου 2-4 στα Γαλανέικα, τηλ: 22310 33364 και β) στην οδό Πανουριά 7, τηλ: 22310 43549

**Καρδίτσα:** στην οδόΒ. Γρίβα 13, Τέρμα Μαυρομιχάλη, τηλ: 24410 71427

**Τρίκαλα**: στην οδό Αμαλίας 30, τηλ: 24310 31944

Τα φοιτητικά εστιατόρια είναι ανοιχτά τις καθημερινές: για πρωϊνό 8:00-10:00, για γεύμα 12:30-15:00 και για δείπνο 18:30-21:30.

Για το ακαδημαϊκό έτος 2022-2023, το κόστος του ημερήσιου μενού είναι 2,26€ και περιλαμβάνει πρωϊνό, γεύμα και δείπνο.

Το εβδομαδιαίο μενού αναρτάται στην ιστοσελίδα του Πανεπιστημίου Θεσσαλία <https://www.uth.gr/zoi/foititiki-merimna/sitisi>, στην οποία υπάρχουν αναλυτικές πληροφορίες για τις παροχές σίτισης.

**6. ΑΔΕΙΑ ΔΙΑΜΟΝΗΣ**

Μετά την ολοκλήρωση της εγγραφής στο Τμήμα υποδοχής εκδίδεται **βεβαίωση εγγραφής,** την οποία θα πρέπει οι ενδιαφερόμενοι να προσκομίσουν **στη Διεύθυνση Μετανάστευσης της Αποκεντρωμένης Διοίκησης** στην περιοχή διαμονής τους στην Ελλάδα, για να υποβάλουν αίτηση γιαάδεια διαμονής, μαζί με τα απαραίτητα δικαιολογητικά:

1. Ακριβές φωτοαντίγραφο ισχύοντος διαβατηρίου ή ταξιδιωτικού εγγράφου αναγνωρισμένου από την χώρα μας. Σε περίπτωση που δεν αποτυπώνεται στο διαβατήριο η πόλη γέννησης με λατινικούς χαρακτήρες, επίσημο δημόσιο έγγραφο της χώρας γέννησης ή προέλευσης επίσημα επικυρωμένο και μεταφρασμένο, από το οποίο να προκύπτει σαφώς ο τόπος γέννησης. Στη μετάφραση θα πρέπει ο τόπος γέννησης να αναγράφεται ΚΑΙ με λατινικούς χαρακτήρες.

2. Ισχύουσα εθνική θεώρηση εισόδου τύπου D (VISA).

3. Ηλεκτρονικό παράβολο, 150 ευρώ (διαθέσιμο στο [e-paravolo](https://www1.gsis.gr/sgsisapps/eparavolo/public/welcome.htm) επιλέγοντας Φορέα Δημοσίου: Υπουργείο Μετανάστευσης και Ασύλου (πρώην Μεταναστευτικής πολιτικής)-Μετανάστευση-με κωδικό 2107).

4. [Ασφαλιστήριο συμβόλαιο ιδιωτικού φορέα ασφάλισης](https://issu-el.uoa.gr/odigos_foititon/asfaleia_ygeias/). Αν υπάρχει ασφαλιστήριο συμβόλαιο από τη χώρα προέλευσης του ενδιαφερόμενου μπορεί να το κατατεθεί επίσημα μεταφρασμένο, εφ' όσον παρέχει τις απαραίτητες καλύψεις (Υ.Α. 53821/21.10.2014-ΦΕΚ 2962/Β’/2014). Σε αντίθετη περίπτωση οι ενδιαφερόμενοι πρέπει να συνάψουν συμβόλαιο με κάποια ασφαλιστική εταιρεία στην Ελλάδα. Μέσα στο συμβόλαιο πρέπει να αναφέρεται ότι η ασφάλεια καλύπτει τα ποσά που ορίζει ο νόμος/υπουργική απόφαση και να αναφέρεται ρητά ότι καλύπτει οτιδήποτε συμβεί στην Ελλάδα.

5. Βεβαίωση εγγραφής και καταβολής τελών στο οικείο εκπαιδευτικό ίδρυμα (όπου αυτά απαιτούνται) ή βεβαίωση ότι έχει γίνει αποδεκτός προς εγγραφή.

6. Αποδεικτικά στοιχεία που να αποδεικνύουν ότι ο ενδιαφερόμενος διαθέτει επαρκείς πόρους, ήτοι 400 ευρώ μηνιαίως κατ’ ελάχιστον & υπεύθυνη δήλωση ότι το ποσό αυτό θα ανανεώνεται.

7. Συναίνεση των γονέων ή του ασκούντος τη γονική μέριμνα για την προβλεπόμενη διαμονή, σε περίπτωση που είναι ηλικίας κάτω των 18 ετών.

8. Βεβαίωση του οικείου Εκπαιδευτικού Ιδρύματος για το συνολικό χρόνο σπουδών του συγκεκριμένου προγράμματος

9. Τέσσερις (4) πρόσφατες, έγχρωμες φωτογραφίες τύπου διαβατηρίου καθώς και σε ψηφιακή μορφή αρχείου .jpg αποθηκευμένο σε οπτικό δίσκο αποθήκευσης (CD).

10. Τέλος κόστους κάρτας αυτοτελούς εγγράφου 16 ευρώ (διαθέσιμο στο [e-paravolo](https://www1.gsis.gr/sgsisapps/eparavolo/public/welcome.htm)με κωδικό 2119).

11. Σε περίπτωση υποτροφίας, βεβαίωση του αρμόδιου φορέα για τη χορήγηση υποτροφίας, καθώς και για τη διάρκεια του προγράμματος και της χορηγούμενης υποτροφίας.

12. [Υπεύθυνη Δήλωση](https://issu-el.uoa.gr/fileadmin/depts/uoa.gr/issu/uploads/ypefthyni-dilosi-AITISI_ADEIAS_DIAMONIS_GIA_DIARKEIA_FOITISIS.docx) για αίτηση χορήγησης άδειας διαμονής ισόχρονη με την ανώτατη διάρκεια φοίτησης του προγράμματος σπουδών.

13. Αποδεικτικά έγγραφα διεύθυνσης κατοικίας στην Ελλάδα για χωρική αρμοδιότητα (ΕΝΟΙΚΙΑΣΗ ΚΑΤΟΙΚΙΑΣ: Οριστικοποιημένη δήλωση πληροφοριακών στοιχείων μίσθωσης ακίνητης περιουσίας με αποδοχή από τον μισθωτή/ ΔΙΑΜΟΝΗ ΣΕ ΙΔΙΟΚΤΗΤΗ ΚΑΤΟΙΚΙΑ: Δήλωση στοιχείων ακινήτων (E9) τρέχοντος έτους/ ΦΙΛΟΞΕΝΙΑ: Οριστικοποιημένη δήλωση πληροφοριακών στοιχείων μίσθωσης ακίνητης περιουσίας του ατόμου που σε φιλοξενεί με αποδοχή από τον μισθωτή **ή** Δήλωση στοιχείων ακινήτων (E9) τρέχοντος έτους του ατόμου που σε φιλοξενεί σε ιδιόκτητη κατοικίακαιέγγραφα που αποδεικνύουν ότι το ακίνητο αποτελεί τη μόνιμη κατοικία σου όπως λογαριασμούς ΔΕΚΟ, τηλεφωνίας, εκκαθαριστικό εφορίας, πάσης φύσεως έγγραφα δημόσιας αρχής).

|  |  |  |
| --- | --- | --- |
| **ΑΠΟΚΕΝΤΡΩΜΕΝΗ ΔΙΟΙΚΗΣΗ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ**  **ΔΙΕΥΘΥΝΣΕΙΣ ΜΕΤΑΝΑΣΤΕΥΣΗΣ** | | |
| ΛΑΡΙΣΑΣ | ΣΩΚΡΑΤΟΥΣ 111, 413 36 ΛΑΡΙΣΑ ΤΗΛ: 2413 503659 FAX: 2413 503653 | [alodlar@apdthest.gov.gr](mailto:alodlar@apdthest.gov.gr) |
| ΚΑΡΔΙΤΣΑΣ | ΣΑΡΑΝΤΑΠΟΡΟΥ 140, ΚΑΡΔΙΤΣΑ 431 00 ΤΗΛ.: 24410 79826 FAX : 24410 23645 | [tad@apdthest.gov.gr](mailto:tad@apdthest.gov.gr) |
| ΜΑΓΝΗΣΙΑΣ | ΔΗΜΗΤΡΙΑΔΟΣ 95, ΒΟΛΟΣ 382 22 ΤΗΛ.: 24210 76798 FAX : 24210 76010 | [tad\_magnisia@apdthest.gov.gr](mailto:tad_magnisia@apdthest.gov.gr) |
| ΤΡΙΚΑΛΩΝ | ΚΟΛΟΚΟΤΡΩΝΗ 30, ΤΡΙΚΑΛΑ 421 00 ΤΗΛ.: 24310 39420 FAX : 24310 39513 | [tad\_trikala@apdthest.gov.gr](mailto:tad_trikala@apdthest.gov.gr) |
| ΦΘΙΩΤΙΔΟΣ | ΜΑΡΚΟΥ ΜΠΟΤΣΑΡΗ 3, ΛΑΜΙΑ 351 00 ΤΗΛ: 22310 30932-3 FAX: 22310 30934 | [tad\_fthiotidas@apdthest.gov.gr](mailto:tad_fthiotidas@apdthest.gov.gr) |

**7. ΕΠΙΠΛΕΟΝ ΠΛΗΡΟΦΟΡΙΕΣ**

***ΕΝΟΙΚΙΑΣΗ ΔΙΑΜΕΡΙΣΜΑΤΟΣ***

Τα έγγραφα που είναι απαραίτητα για την ενοικίαση διαμερίσματος είναι κυρίως τα παρακάτω:

1. Αντίγραφο διαβατηρίου.

2. Αριθμός Φορολογικού Μητρώου.

3. Συμφωνητικό μίσθωσης. Έως και 30 ημέρες μετά την υπογραφή της σύμβασης μίσθωσης, ο ιδιοκτήτης πρέπει να το δηλώσει στην πύλη της Γενικής Γραμματείας Πληροφοριακών Συστημάτων (<https://www.gsis.gr/>). **ΠΡΟΣΟΧΗ:** ο ιδιοκτήτης θα πρέπει να ενεργοποιήσει την επιλογή **«Συμβόλαιο μίσθωσης από αλλοδαπό χωρίς ΑΦΜ».**.

***ΑΣΦΑΛΕΙΑ ΥΓΕΙΑΣ***

***ΣΥΜΒΟΛΑΙΟ ΙΔΙΩΤΙΚΟΥ ΦΟΡΑ ΑΣΦΑΛΙΣΗΣ-ΓΙΑ ΤΟΥΣ ΥΠΗΚΟΟΥΣ ΧΩΡΩΝ ΕΚΤΟΣ ΕΡΩΠΑΪΚΗΣ ΕΝΩΣΗΣ***

Σύμφωνα με τις παροχές του ασφαλιστηρίου συμβολαίου που κατατίθεται με την αίτηση άδειας διαμονής ή παράτασης αυτής (ΦΕΚ 2962/Β’/2014) και πρέπει να περιλαμβάνει:

-Κάλυψη νοσοκομειακής περίθαλψης σε Δημόσιο Νοσοκομείο: 10.000 € ετησίως με συμμετοχή του ασφαλιζόμενου 20%.

-Ασφάλιση Μόνιμης Ολικής και Μερικής Ανικανότητας από Ατύχημα: 15.000 € ετησίως με συμμετοχή του ασφαλιζόμενου 20%.

-Ιατροφαρμακευτικές δαπάνες από ασθένεια ή ατύχημα: 1500 € ευρώ ετησίως με συμμετοχή του ασφαλιζόμενου 20%.